text: Done Ynabele regretoit 
   En son cuer forment et plaignoit 
   Done Clarmonde ; car souvent 
   Ot oy parler mainte gent 
   D'el honnour et des biens de li. 
   Après mengier, si com vous di, 
   En a Clarmondine menée, 
   Com cele qui ert avisée, 
   En sa chambre où ele gisoit ; 
   Car li lis Clarmondine estoit 
   Delez le sien lit Oignant. 
   IA jut tout adès jusqu'à tant 
   Que Cléomadés espousée 
   L'ot, et qu'ele fu coronnée. 
   Les trois serours Cléomadès 
   Gisoient lès li, près à près. 
   Lés son lit leur lit fait estoient ; 
   Car toute l'amour li moustroient 
   Qu'eles li povoient moustrer 
   Pour li et leur frere honnorer. 
  